Diari Oficial de la Generalitat Valenciana


Sumari del DOGV 448, del 21-10-1986 (1986/807384)

ORDRE de 30 de setembre de 1986, de la Conselleria d'Agricultura i Pesca, per la qual es regulada i planificada la campanya per evitar la difusió de la raça severa de tristesa dels cítrics.
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   448

Data del DOGV
:   21-10-1986

Secció del DOGV
:   ALTRES DISPOSICIONS

Número del document
:   1986/807384


Data del document
:   30-09-1986

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 30 de setembre de 1986, de la Conselleria d'Agricultura i Pesca, per la qual és regulada i planificada la campaya per evitar la difusió de la raça severa de tristesa dels cítrics.  
Com a conseqüència de l'existència d'una raça severa de tristesa dels cítrics declarada en l'Ordre de la Conselleria d'Agricultura i Pesca de 28 de gener de 1986 (DOGV núm. 342), i en virtut de la declaració d'interés estatal de les campanyes per evitar la difusió de la raça severa de tristesa dels cítrics, segons l' Ordre d el Ministeri d?Agricultura, Pesca i Alimentació de 30 de juliol de 1986 (BOE núm. 212),   
ORDENE:   
Article primer  
Es declarat obligatori el tractament per evitar la difusió de la raça severa de tristesa en tots els termes municipals de la Comunitat Valenciana, en què existesquen plantacions de cítrics.   
Article segon  
Hom entén per tractament obligatori l'arrencada de les plantacions contaminades i dels arbres aïllats contaminats, per ser el mètode més eficaç per evitar la difusió de la malaltia.   
Article tercer  
A l'efecte d'aquesta Ordre, hom considerà:   
a) Plantació contaminada: aquella plantació regular de cítrics en què estiga present alguna varietat de Satsumes extraprimerenques de les conegudes localment com «Superclausellina», «Pasqualina» i «Japonesa», i en la qual siga detectada l'existència, mitjançant el mètode analític serologic, de almenys una planta d'aquestes varietats afectada de tristesa.   
b) Arbre aïllat contaminat: tot arbre de qualsevol varietat que es trobe infectat per tristesa severa i no estiga inclòs en una plantació contaminada.   
Article quart  
Hom procedirà a l'arrencada de tots el arbres de satsumes extraprimerenques de les plantacions contaminades i dels arbres aïllats contaminat s. Si una plantació contaminada es tava doblada d'una altra varietat, serien analitzades, mitjançant el mètode serològic, totes les plantes de la parcel·la i s'arrencarien les afectades per tristes a, o bé la totalitat de la parcel·la si el grau d'afecció ho requeria.   
Article cinqué  
Serà establerta una zona de seguretat a l'entorn de les plantacions contaminades i els arbres aïllats contaminats per assegurar una protecció adequada de les plantacions de cítrics circumdants.   
Article sisé  
A les zones de seguretat, es procedirà a:   
a) Mostratge d'arbres cítrics i anàlisis de mostres pel mètode serològic per diagnosticar la presència de tristesa.   
b) Mostratge del conjunt d'arbres que hagen donat positiu en el paràgraf anterior per determinar la presència de tristesa severa mitjançant mètodes biològics a hivernacles.   
c) Arrencada dels arbres que hagen donat positiu en les anàlisis del paràgraf b).   
Article seté  
Seran atorgats els auxilis següents:   
a) Per la destrucció de les plantes, la quantia màxima de les ajudes serà:   
-Arbres d'un a tres anys, fins a 650.000 ptes/Ha.   
-Arbres de quatre a vuit anys, fins a 1.400.000 ptes/Ha.   
-Arbres en plena producció, fins a 1.800.000 ptes/Ha.   
-Arbres en estat decadent, fins a 700.000 ptes/Ha.   
En cas d'arbres aïllats, seran indemnitzats en una quantia proporcional a la prevista en les plantacions regulars.   
La Conselleria d'Agricultura i Pesca, amb càrrec al pressupost de la Direcció General de la Producció Agrària, aportarà el 20% de les indemnitzacions.   
b) Quan es realitzarà la replantació d'horts arrencats acollits al auxilis atorgats en virtut d'aquesta disposició, podran ser sol·licitats a més amb caràcter preferent i en la quantia màxima, les ajudes concedides per a la lluita contra la tristesa i la millora de l'estructura de les varietats de les plantacions de cítrics.   
Article vuité  
Per poder acedir a les ajudes esmentades abans, s'hauran d'acomplir els requisits següents:   
a) Declaració de les plantacions de les esmentades satsumes extraprimerenques, d'acord amb el que disposa el paràgraf 3 de l'Ordre de la Conselleria d'Agricultura i Pesca de 28/1/86 (DOGV. núm. 342).   
b) Sol·licitud de l'agricultor, d'acord amb el model de l'Annex I.   
c) Que la plantació objecte de la sol·licitud no derive d'actuacions clandestines intencionades. Si en derivava, amb independència de les sancions corresponents, no es produiria la indemnització.   
Article nové  
Les declaracions i les sol·licituds seran presentades als Serveis Territorials de la Conselleria d'Agricultura i Pesca.   
Les mostres seran preses pel Servei de Protecció dels Vegetals i seran analitzades pel mètode serològic al laboratori que el susdit Servei disposa en les instal·lacions de Silla, o pel biològic en l'Institut Valencià d'Investigacions Agràries a Montcada, segons els casos.   
El mostreig serà realitzat tenint en compte les dimensions de les parcel·les. Els arbres mostrejats hauran de quedar marcats per si era procedent la realització d'anàlisis contradictoris.   
Hom comunicarà el resultat de les anàlisis a l'interessat i si aquest era positiu, haurien de procedir a l'arrencada en un termini de 30 dies hàbils des de la data de recepció de la comunicació.   
DISPOSICIONS FINALS  
Primera  
Hom faculta la Direcció General de la Producció Agrària a dictar les normes i adoptar les mesures per a l'acompliment de la present Ordre.   
Segona  
La present Ordre entrarà en vigor l'endemà de la publicació en el Diari Oficial de la Generalitat Valenciana.   
DISPOSICIO ADDICIONAL  
Pel tal de facilitar el compliment de la present Ordre, és ampliat el termini de declaració obligatòria establert en l'Ordre de la Conselleria d'Agricultura i Pesca de 28/1/86, fins al 31 d'octubre de 1986.   
A les parcel·les que no hagen estat declarades dins aquest termini, se'ls aplicarà allò que específica el paràgraf c) de l'article vuité de la present Ordre.   
València, 30 de setembre de 1986.  
El Conseller d'Agricultura i Pesca  
LLUIS FONT DE MORA I MONTESINOS  
ANNEX  
 Núm. de sol·licitud ...................  
Sr. .................., amb DNI núm. .............., veí de .................. amb domicili al C/ ..................... núm. .................., telèfon num. ..................  
SOL·LICITA, a l'empara de l'Ordre de .................. de .................. de 1986, la inspecció així com la indemnització si calia procedir a l'arrencada de la parcel·la, la titularitat de la qual posseeix, situada a:  
Terme municipal: ............................  
Partida: ..... Polígon: .................. Parcel a: .....  
Superfície: ............... Hes. Nombres d'arbres: .......  
Patró: ...................................................  
 ........., ............ d' ............ de 1986.  
Il·lm. Sr. Director General de la Producció Agrària.